3. ΔΗΛΩΣΙΣ της 12/14 Μαΐου 1894 (ΦΕΚ Α΄ 48) Περί της αμοιβαίας μεταξύ Ελλάδος και Νορβηγίας αναγνωρίσεως των πιστοποιητικών καταμετρήσεως των εμπορικών αυτών πλοίων. Η Κυβέρνησις της Α.Μ. του Βασιλέως των Ελλήνων και η Κυβέρνησις της Α.Μ. του Βασιλέως της Σουηδίας και Νορβηγίας, επιθυμούσαι ίνα διευκολύνωσιν όσον ένεστι πλειότερον το εμπόριον και την ναυτιλίαν της Ελλάδος και Νορβηγίας, απεφάσισαν ίνα μεταβάλωσι δια της παρούσης δηλώσεως τας διατάξεις τας περιοχομένας εν ταις δηλώσεσι της 8/20 και της 6 Δεκ. 1881 και αφορώσας εις την αμοιβαίαν αναγνώρισιν εν Ελλάδι και Νορβηγία των πιστοποιητικών της καταμετρήσεως των εμπορικών πλοίων και συνεφώνησαν προς τούτο τα επόμενα. Τα Ελληνικά πλοία, τα τε ιστιοφόρα και τα ατμοκίνητα, τα εφωδιασμένα δι’ εθνικού πιστοποιητικού καταμετρήσεως, εκδεδομένου μετά την 30ην Ιουν. 1878, καταπλέοντα εις λιμένα τινά της Νορβηγίας, ως και τα νορβηγικά πλοία, τα τε ιστιοφόρα και τα ατμοκίνητα, τα εφωδιασμένα δια πιστοποιητικού καταμετρήσεως, εκδεδομένου εν Νορβηγία  μετά την 1 Οκτ. 1893, καταπλέοντα εις λιμένα  τινά της Ελλάδος, θέλουσιν απαλλάττεσθαι  πάσης νέας καταμετρήσεως και η εν ταις πιστοποιήσεσιν εγγεγραμμένη πραγματική χωρητικότης Σελ. 75 Αναγνώριση Ξένων καταμετρήσεων 19.Α.ε.1-3 του πλοίου θέλει λαμβάνεσθαι ως βάσις προς υπολογισμόν των εισπρακτέων δικαιωμάτων εις τους λιμένας του ετέρου των Κρατών, εκτός εάν ο ιδιοκτήτης ή ο πλοίαρχος ελληνικού τινος πλοίου ήθελεν, επί σκοπώ εκπτώσεως της πραγματικής χωρητικότητος του πλοίου, να υπολογισθή η έκπτωσις του υπό των μηχανών κατεχομένου χώρου κατά την εν Νορβηγία παραδεδεγμένην μέθοδον, τουθ’ όπερ γενήσεται άνευ ουδεμιάς δια το πλοίον δαπάνης. Η ισχύς της προκειμένης δηλώσεως άρχεται την 20 Μαΐου/1 Ιουν. 1894. Εις πίστωσιν των ανωτέρω η παρούσα δήλωσις εξεδόθη δια το Βασίλειον της Ελλάδος υπό του Υπουργού των Εξωτερικών της Αυτού Μεγαλειότητος του Βασιλέως των Ελλήνων και εσφραγίσθη δια της Βασιλικής σφραγίδος. Αθήναι τη 12/24 Μαΐου 1894. 